Publication: Magyar Közlöny
Issue: MK-2010-201 (Year: 2010, Number: 201)
Era: contemporary
Section: „(1) A kötelezõ egészségbiztosítás ellátásairól szóló 1997. évi LXXXIII. törvény végrehajtásáról szóló 217/1997. (XII. 1.)
Paragraph Index: 2229

b) a progresszív és speciális feladatok ellátásával összefüggõ aktív fekvõbeteg-szakellátási TVK növelésre meghatározott keret terhére a 28/A. számú mellékletben megnevezett egészségügyi szolgáltatók esetében az aktív ellátási bázis TVK arányában, amennyiben a szolgáltató 2010. finanszírozási évre jelentett és elszámolható teljesítménye legalább 2 százalékkal meghaladja a 2010. évre vonatkozó TVK keretét. A 2007. évi kapacitáscsökkentésbõl adódó TVK változás adatait és a változással érintett szolgáltatók körét az OEP a honlapján közzéteszi. (3c) Amennyiben a szolgáltató részére fekvõbeteg-szakellátások tekintetében a (3), (3b) bekezdésben meghatározott, tárgyidõszakra vonatkozó TVK nem éri el a 2010. finanszírozási év lezárásakor érvényben lévõ TVK értékét, úgy a tárgyidõszakra megállapított TVK értéke az eltérés mértékével megemelkedik, azaz 100%-ra kiegészül. (3d) A (3), (3a) bekezdés alapján meghatározott járóbeteg-szakellátásra vonatkozó TVK-t – a 2010. évre az OEP által kiközölt és aktualizált, a miniszteri tartalék terhére biztosított növekmény nélkül – a 2010. finanszírozási év lezárásakor fel nem használt TVK mértékével (maradvány) csökkenteni kell. (3e) Az aktív fekvõbeteg kapacitással rendelkezõ szolgáltató TVK növekményre jogosult az R. 9. számú melléklete szerinti beavatkozások 2009. november 1-jétõl 2010. október 31-éig terjedõ idõszakra (a továbbiakban: egynapos ellátási bázisidõszak) jelentett és elszámolható teljesítménye (a továbbiakban: egynaposként ellátható bázisteljesítmény) alapján a 28. számú mellékletben egynapos ellátás fejlesztésére megállapított országos TVK keret terhére. A szolgáltatók az egynaposként ellátható bázisteljesítményük 20 százalékának megfelelõ mértékû növekményre jogosultak. Nem részesül TVK növekményben az a szolgáltató, amelynek a TVK növekmény alapjául szolgáló egynaposként ellátható bázisteljesítménye nem éri el az évi 100 súlyszámot. A TVK növekmény csak egynapos tevékenységre használható fel. Az OEP a honlapján közzéteszi a TVK növekményre jogosult szolgáltatók egynaposként ellátható bázisteljesítményét és az egynapos ellátási bázisidõszakra egynapos ellátásként jelentett és elszámolt teljesítményeit.”

Source: https://magyarkozlony.hu/hivatalos-lapok/98f0562b29fc87f068413a2a44206432ef7e3904/dokumentumok/86c159a654f4e11302131d8ff05380563e723552/letoltes